مساء الخير
اني داكتب بلنيابة عن صديقتي هية اختكم وكلش حايرة وياريت تدلوها علدرب الصحيح
ووصوتني اكتبلها بلمنتدى بلكت اصحاب الخبرة يساعدون
هية قدمت عن طريق الاي او ام 2011 هم لانه لم شمل عن طريقها وهم لانه مشتغلة وية الامريكان.. سوت مقابلة اولى 2012 بشهر التاسع ووراها صارت حامل وبلصدفة طلعتلها فيزا مؤتمر لامريكا والله وفقها وسافرت واهناك هسة هية هستوها جايبة ومتكدر ترجع حاليا.. هسة دازين علة مقابلة ثانية للاي او ام .. فتريد تضيف اهلها لانه اهلها ابغداد وحالتهم خطر.. اشو دزتلهم اريد اضيف اهلي واني حامل ماكدر احضر المقابلة بس اريد اهلي يحضروها .. اشو ذولي كنسلو المقابلة .. السؤال هل يصير تخلي اهلها بلملف مالتها وهية تنسحب لانه احتمال متكدر ترجع بعد للعراق؟ ثانيا همة خابرو علة امها وكلتلهم الصحيح انه هية بفيزا مؤتمر حاليا بامريكا وما معلوم شوكت ترجع .. بس من خابرو ما جابو طاري اهلها .. هل يصير اهلها ينضافون بملفها وهية تنسحب وهية بامريكا؟ لانه متريد تسويلهم ملف جديد ويروح كل هذا الانتظار وهمة بخطر شديد ميتحمل الانتظار.. وهل اذا انضافو للملف لازم يعيدون المقابلة الاولى وسرة جديد من البداية؟ ياريت اهل الخبرة ينورونه باجوبتهم ومشكورين مقدما
اختي العزيزة..اذا مشتغله ويه الامريكان فا يحق لاهلها ان يقدمون iom على اعتبار اقارب من الدرجة الاولى ولازم يبدون المقابلات من جديد..واذا حالتهم بخطر خل يحاولون يلكون مكان أمن الى ان تنتهي اجرائات السفر..واذا حصلت صفة لاجئ هي بامريكا تكدر تسويلهم لم شمل..فا عدهم خيارين اما التقديم الطبيعي او لم الشمل اذا كانت حاصلة على صفة لجوء
تحياتي